Gömöri György

*Freud doktor fölszáll a kisvasútra*

A Kádár-kori szoborpark nyomában

lassan nemzeti emlék már a csúti kisvasút is:

nem használja, csak egy-két helybeli,

vagy pár kiváncsi idegen. De lám,

a szemerkélő esőben ernyőjét becsukja

ez a bécsi kalapos, ősz szakállas úr, igen,

ő az, Ferenczi barátja, Ignotus ismerőse:

Freud doktor. Felszáll a kisvasútra,

nézi a vál-völgyi tájat, a csúti házakat

és közben jegyzetel – tanulmányt

készül írni a kisebbrendűségi

komplexus tárgyiasulásáról és valamiért

úgy véli, éppen ezen a környéken talál majd

jól feldolgozható anyagra.